Urho Kekkonen
Urho Kaleva Kekkonen (doğum 3 sentyabr 1900 Pielavesi — ölüm 31 avqust 1986 Helsinki) 1950–1953 və 1954–1956-cı illər arasında iki müddət Finlandiyanın baş naziri və 1956–1981-ci illərdə Finlandiyanın prezidenti vəzifələrində çalışıb. O, 25 illik hakimiyyətdə olduğu müddətdə həm Finlandiyada, həm də demokratik seçkilər təşkil edən Respublika rejimini həyata keçirən ölkələr arasında ən uzunömürlü dövlət başçısı olub. Sələfi Yuho Kusti Paasikivinin "aktiv neytrallıq" siyasətini davam etdirməklə o, Soyuq Müharibə illərində Sovet İttifaqının qonşusu və keçmiş hissəsi olmasına baxmayaraq, ölkəsini şərq və qərb bloklarından bərabər məsafədə saxlamağa nail oldu. . Onun səlahiyyət müddətinin son dövründə səhhətində yaranan problemlərə görə vəzifəsini icra edə bilməyəcəyi müəyyən edilib və onun yerinə Mauno Koivisto seçilib. Bu hadisədən beş il sonra, 31 avqust 1986-cı ildə Helsinkidə vəfat etdi.